Bekende lodge-eienaar sterf ná aanval in Kosibaai | Maroela Media
Bekende lodge-eienaar sterf ná aanval in Kosibaai
Patrick Pedlar (Foto: Facebook)
Patrick Pedlar (57), 'n bekende lodge-eienaar van Kosibaai in KwaZulu-Natal, het Woensdagoggend in die Manguzi-hospitaal aan sy beserings beswyk ná hy die vorige dag geskiet is.
Kapt. Nqobile Gwala, woordvoerder van die polisie, het gesê klagtes van onder andere motorkaping, moord, die besit van 'n onwettige vuurwapen en die besit van ammunisie word ondersoek.
"Volgens die ondersoek is die man op 10 November omstreeks 12:10 in die KwaNdaba-gebied van sy vuurwapen beroof deur twee gewapende mans," het Gwala aan Maroela Media gesê. "Die verdagtes het hom in die voorkop geskiet. Hy is na 'n hospitaal geneem waar hy later aan sy beserings beswyk het."
Volgens Gwala kon Pedlar tydens die aanval ook skote vuur en een van die aanvallers is op die toneel dood. "'n Ongelisensieerde vuurwapen met 14 patrone en 'n windbuks is langs die oorlede verdagte gevind."
Een verdagte het met Pedlar se vuurwapen van die toneel gevlug.
"Die ondersoek duur voort," het Gwala gesê.
Maroela Media verneem Pedlar wou hout gaan koop het vir die lodge toe hy aangeval is. Toe hy langer as gewoonlik weggebly het, het sy vrou hom probeer bel, maar toe hy nie antwoord nie, het sy dadelik onraad vermoed.
Pedlar is glo oorval toe hy hout by verkopers langs die pad gekoop het. 'n Verdagte wou ná die aanval met sy bakkie wegry, maar omdat hy nie kon bestuur nie, het hy 'n paar meter verder in 'n boom vasgery.
Medelye stroom intussen in op sosiale media. 'n Gedenkdiens word Saterdag gehou.
Kosibaai KwaZulu-Natal Patrick Pedlar
Byna helfte van SA se werkmag is werkloos
Helder oor dag waar almal kan sien. NOG sinnelose moord elke liewe dag liewe genade.
Sterkte aan die familie en vriende in die moeilike tyd mag God julle dra!
Teen die tempo wat werkgewers uitgemoor word gaan daar spoedig grootskaalse hongersnood in hierdie korrupte land wees
En so gaan dit net aan en aan. Verder bly ek stil voor ek weer geblok word!
As jy wit is het jy 'n teiken op jou rug in die land. Ons sal ook moet begin saamloop as ons iewers iets moet loop doen.
En so loop die bloed van NOG ñ onskuldige man oor die prag grond van ons vergete land Suid-Afrika. Rus in vrede my broer………..